Í upphafi skal endinn skoða , grein í Sjávarafli Í upphafi skal endinn skoða , en stundum getur það verið þrautinni þyngra þegar hraði tækni - og hugbúnaðarþróunar hefur verið gríðarlegur síðastliðin fimmtán ár . Með auknum kröfum um gæði , nýtingu og verðmætasköpun , þá eru vinnslurnar að verða fullkomnari , tækjabúnaður , róbótavæðing og hugbúnaðarlausnir að verða samtvinnaður þáttur í vinnslu sjávarfangs á Íslandi . Sjávarafl náði tali af sviðsstjóra sölu - og markaðssviðs Wise , Jóni Heiðari Pálssyni . Tæknibylting í útgerð „ Það má með sanni tala um tæknibyltingu í útgerð og vinnslu fiskafurða sem hefur fleytt íslenskum sjávarútvegi í fremstu röð . Íslensk frystihús eru orðin hátæknivædd og fiskiskipaflotinn er útbúinn með nýjasta og fullkomnasta tæknibúnaði til fiskiveiða , “ segir Jón Heiðar . Hafa meiri upplýsingar en áður um reksturinn Jón Heiðar bætir við að stafræn umbreyting í sjávarútveg hefur staðið yfir í þó nokkurn tíma . Margt hefur breyst á þeim 30 árum sem WiseFish hefur verið í þróun og má segja að með gríðarlegri framför í hugbúnaðargerð hafi tækni leyst og sé enn að leysa flókna þætti í viðskiptaumhverfinu með sjálfvirknivæðingu og með því að minnka tvíverknað og endurtekningar í vinnslum . Með rafrænum sendingum og móttöku reikninga , er hægt að senda reikninga stafrænt til móttakanda , línur í reikningi eru lesnar sjálfvirkt inn í kerfið og fara því sjálfvirkt inn í uppáskriftakerfi . Þá segir Jón Heiðar að skýrslur frá skipum , með upplýsingum um afla og staðsetningu , fara með sama móti beint inn í kerfin , og með því hægt að sjá fyrir hverju og hvenær verður landað . Tengingar við jaðartæki , vogir og prentara eru orðnar staðlaðar og er því hægt að „ útrýma “ innsláttarvillum og endurtekningum í vissum störfum er einnig eytt , upplýsingar og birgðahald verður nákvæmara í kerfum fyrirtækja . Með notkun á strikamerkjum er öll umsýsla með birgðir inn og út úr vöruhúsum orðin marktækari því kerfi eru eins áreiðanleg og upplýsingarnar sem færðar eru inn í þau . Allir þessir þættir hafa áhrif á samkeppnishæfni fyrirtækja . Það er í höndum yfirstjórna fyrirtækja að skilja það að tæknin er ekki bara komin til að vera , heldur er verið að nota hana til hins ýtrasta hjá samkeppnisaðilum . Fyrirtæki í sjávarútvegi hafa nú yfir að ráða meiri og nákvæmari upplýsingum um reksturinn , betri yfirsýn á brigðarstöðu , nákvæmari nýtingu á auðlindinni og fullkominn rekjanleika afurða . Skýjalausnir Wise er lykillinn að því að ná betri árangri ,, Í heimi harðnandi samkeppni byggir samkeppnisforskot á að nýta nýjustu tækni í hugbúnaði til að tryggja betri og öflugri úrvinnslu gagna sem auðveldar ákvarðanatöku og tryggir besta árangur í rekstri á hverjum tíma . Það er aldrei meira áríðandi en einmitt nú að uppfæra vél - , net - og hugbúnað . Skýjalausnir Wise ásamt nýjustu útgáfum hugbúnaðar er lykillinn að því að ná betri árangri og verða ofan á í samkeppninni , “ segir Jón Heiðar . WiseFish hugbúnaðurinn annast utanumhald veiða og veiðiaðferða , hversu miklu er landað og hvaða tegundum . Einnig nýtist hugbúnaðurinn til að vakta kvótastöðu og halda utan um framleiðsluferla . Hægt er að tengja WiseFish við önnur kerfi eins og Innova hugbúnað frá Marel og má láta kerfið tala við jaðartæki , s.s. vogir og handtölvur . Fyrirtæki fá nýja sýn á reksturinn ,, Í öllum rekstri skiptir miklu máli fyrir stjórnendur að hafa góða yfirsýn . WiseFish var nýlega uppfært og er sú uppfærsla í tengslum við uppfærslu Microsoft frá NAV yfir í Microsoft Dynamics 365 Business Central . Ný uppfærsla felur meðal annars í sér viðbætur við Microsoft Power BI greiningarhugbúnað , auðveldara aðgengi að Microsoft Outlook , skýrslugerð er orðin einfaldari og bætt var við tengingum við jaðartæki eins og spjaldtölvur . Einnig er greiningartólið WiseAnalyzer ómissandi með WiseFish , WiseAnalyzer gerir fyrirtækjum kleift að greina og lesa á auðveldan hátt úr gögnum úr Microsoft Dynamics BC . Nýjar viðbætur við WiseFish eins og öflugri greiningar í Power BI og WiseAnalyzer gera fyrirtækjum kleift að fá nýja sýn á reksturinn . Ný virkni WiseFish í vöruhúsum , tenging við jaðartæki og almennar viðbætur á nýrri útgáfu Microsoft Dynamics BC gerir það að verkum að hægt er að rýna gögnin til hagræðingar og samkeppnisforskots , “ segir Jón Heiðar . „ Við stöndum öll frammi fyrir því að þurfa að skoða okkar rekstrarferla með hliðsjón af mögulegri tækni sem er í boði í dag . Flest fyrirtæki í sjávarútvegi eru mjög langt komin og mörg komin langt í endurnýjun á flota , innviðum og hugbúnaðarlausnum . Það að standa í stað og ákveða að hlutir hafi verið gerðir á þennan máta alltaf og virkað , segir ekkert um möguleikana á stækkun , betri nýtingu , eða möguleika á að auka virði vörunnar “ , segir Jón Heiðar og bætir við „ Við höfum alltaf gert þetta svona “ er hættuleg setning . Á sama tíma verður að taka það fram að mörg fyrirtæki virka á þennan máta og skila góðum hagnaði . Eitt er það að fara í stafræna umbreytingu á fyrirtækinu , svo er það annað hvaða aðferðarfræði er notuð . Eitt sem er algerlega nauðsynlegt í öllum breytingum er að þær þurfa að vera skilgreindar , fylgja gildum fyrirtækisins , og vera gerðar í sátt við stjórn og starfsmenn . Frumskilyrði allra breytinga er að vita hvort það þurfi að breyta og af hverju . Verðmætar markaðsupplýsingar Þá segir Jón Heiðar að í auknu mæli hafa fyrirtæki utan landssteinanna komið í viðskipti hjá Wise og innleitt WiseFish fyrir vinnslur og veiðar . Helst eru þessi fyrirtæki að sækjast eftir rekjanleika og greinanlegum gögnum til að fá betri yfirsýn á afla , birgðir og sölurekjanleika . Fyrirtækin eru víðsvegar um heiminn , Suður-Ameríku , Ástralíu og Evrópu en þar sem við notumst í síauknu mæli við skýjalausnir þá einfaldar það alla uppsetningu og utanumhald . Starfsfólk okkar vinnur frá Íslandi við uppsetningar á WiseFish erlendis , og þjónustar fyrirtækin frá starfstöðvum okkar í Reykjavík og Akureyri . „ Árið hefur verið okkur gjöfult , fyrirtæki eru í síauknu mæli að uppfæra í Business Central , til að geta nýtt sér þá ótvíræðu kosti sem það hefur í öllum tengingum við Microsoft hugbúnað , samþætting á tölvupósti , bókhaldskerfi og WiseFish . Einnig gefur það enn meiri möguleika á að sníða svokallaða ferla á kerfið með Flow lausninni frá Microsoft “ , segir Jón Heiðar og bætir við að með Flow er hægt að sníða sértækar lausnir fyrir hvert og eitt fyrirtæki , inn í viðskiptaferla . Gott dæmi um það væri að bæta nýtingu á birgðum , þá biður maður „ kerfið “ að senda sér tölvupóst með áminningu þegar birgðir eru komnir með 60 daga fyrningarfrest á lager , með þessu er hægt að hafa tvöfalda vakt á birgðum , og koma í veg fyrir úreldingu birgða og glatað vermæti afurða . Einnig býður kerfið upp á sjálfvirka skýrslugerð fyrir stjórnendur , sem geta stillt kerfið á þann máta að þær upplýsingar sem þeir óska eru send í skýrsluformi daglega , vikulega eða mánaðarlega allt eftir óskum viðkomandi . . Mikilvægt að vanda allt utanumhald um gögn Framtíðarsýnin er að nýta betur tölfræðilegar nálganir , gervigreind og samtengingu tækja til að gera WiseFish enn öflugra og áreiðanlegra . Business Central býður nú þegar upp á tölfræðilegar nálganir , því betri sem gögnin eru því nákvæmari ákvarðanir . Á Sjávarútvegsráðstefnunni sem haldin var í Hörpu var mikið rætt um áreiðanleika gagna , og setning eins og „ rusl inn = rusl út “ heyrðist á göngunum . Áreiðanleiki gagna spilar lykilhlutverk í þeirri framþróun að nota gervigreind og tölfræðilegar nálganir , þar sem að hugbúnaðurinn nærist á þeim upplýsingum sem eru til staðar og hefur ekki önnur gögn til að vinna úr . Þar komum við aftur að mikilvægi sjálfvirknivæðingar , að gögn berist á starfrænu formi , úr áreiðanlegum kerfum og án mikilla inngripa frá utanaðkomandi aðilum . Því er mikilvægt að vanda allt utanumhald um gögn og vinna markvisst að því að auka áreiðanleika og hraða til að fylgja framþróun á þeirri stafrænu umbreytingu sem er að eiga sér stað í sjávarútvegi , segir Jón Heiðar að lokum . Hafðu samband